
REZUMAT 

Odată cu trecerea în cea de a doua jumătate a secolului XX, „concertul pentru orchestră”, în 
componente instrumentale variabile (cu sau fără instrument-instrumente obligate), este unul 
dintre genurile care în muzica românească este foarte bine ilustrat. Reprezentanţi de seamă 
ai componisticii românești dintre care îi amintim pe Doru Popovici, Zeno Vancea, Dan 
Buciu și alţii, își vor îndrepta atenţia spre un gen muzical în care orchestra este tratată ca 
instrument concertant. Acest fapt presupune îmbinarea unor forme şi modalităţi de 
scriitură, în care ideile muzicale sunt dezvoltate în forme ample, cu o orchestrație specifică, 
apropiată particularităților simfonice, dar care are în vedere şi emanciparea în cadrul 
ansamblului orchestral a unor instrumente, a căror învestire cu rol solistic şi relevarea unor 
tehnici de virtuozitate contribuie la realizarea spiritului concertant în toate componentele 
sale: melodic, ritmic, dinamic şi coloristic-timbral. 

Cuvinte cheie: muzica românească în secolul XX; concert pentru orchestră; Doru Popovici; 
Zeno Vancea; Dan Buciu. 


Concertul este „un gen muzical, compoziție scrisă pentru unul sau mai 
mulți soliști, aceștia fiind acompaniaţi de către o orchestră simfonică sau de 
cameră”!. Concertul este un gen accesibil și apreciat de iubitorii de muzică pentru 
că, pe de o parte transmite un conţinut mai ușor de înţeles, iar, pe de altă parte, 
permite relevarea calităţilor expresive şi tehnice ale interpreţilor. 


1 Dumitru Bughici, Dicționar de forme și genuri muzicale, Editura Muzicală a Uniunii Compozitorilor din 
România, București, 1974, p. 71. 

De-a lungul secolelor XVII-XVIII, dezvoltarea ştiinţei muzicale şi 
perfecționarea instrumentelor au dus la apariţia unor instrumente noi. Totodată, 
dorința de afirmare a soliștilor, eforturile lor pentru îmbogățirea mijloacelor de 
expresie au determinat apariţia și evoluţia succesivă a două tipuri de concerte: 

1. „Concerto grosso” sau „marele concert”, specific perioadei în care 
predomina stilul polifon, dar conţinând și multe elemente proprii omofoniei, în 
ceea ce privește planurile tonale, precum și o linie melodică principală, cântată la 
unul sau mai multe instrumente, în timp ce restul ansamblului acompania. 
Compozitori reprezentativi: Antonio Vivaldi în Italia, Georg Philipp Telemann în 
Germania, Johann Sebastian Bach, Georg Friedrich Hăndel în Anglia. Unul dintre 
elementele definitorii ale marelui concert este dialogul între concertino (solist sau 
grup solistic) şi ripieno (ansamblul orchestral); 

2. „Concertul clasic”, denumit astfel pentru că Wolfgang Amadeus Mozart 
a definitivat — în noile condiţii istorice ale Școlii clasice vieneze — noul tip de 
concert. Meritul compozitorului constă în conturarea ciclului de trei mișcări pe 
baza principiului de contrast între părți (mișcat, rar, mișcat), dubla expoziție a 
orchestrei și solistului (prima expoziție prezentată de orchestră, desfășurând 
uneori exact tematica ce va fi ulterior expusă şi de solist, dar fără obligativitatea 
contrastului tonal). Istoria dezvoltării concertului clasic a cunoscut reprezentanţi 
de seamă: Ludwig van Beethoven (introduce principiile simfonismului), Franz 
Liszt (îmbină în concert particularitățile poemului simfonic), Robert Schumann, 
Frederic Chopin (cele două concerte pentru pian), Johannes Brahms (Concertul 
pentru pian și orchestră în Si bemol major - „simfonie cu pian obligat”?), Maurice 
Ravel, Piotr Ilici Ceaikovski (Concert pentru vioară și orchestră) etc. 

Concertul contemporan este marcat de creaţia lui Bela Bartók, în care 
elemente de polifonie se îmbină cu cele omofone, obținându-se o sinteză de limbaj 
şi formă. 


Concertul în creația muzicală românească 

În muzica românească a celei de a doua jumătăţi a secolului al XX-lea, unii 
din compozitorii români au abordat genul concertant dedicat orchestrei şi un stil 
cu tendințe camerale, cel al concertului pentru orchestra cu coarde, în care „se 
resimt certe influenţe neoclasice, autorii respectivi recurgând frecvent la structura 
genului baroc, exprimată prin dialogul între soliști şi tutti”. 


2 Ioana Ştefănescu, O istorie a muzicii universale, vol. III, De la Schubert la Brahms, Editura Fundaţiei 
Culturale Române, București, 1998, p. 501. 

3 Exemplu Concertul pentru orchestra de coarde, compus în anul 1943. 

4 Ani-Rafaela Carabenciov, Concertul pentru orchestra de coarde în creația muzicală românească din a doua 
jumătate a secolului XX, Editura Risoprint, Cluj-Napoca, 2013, p. 7. 

Aşadar, începând cu a doua jumătate a secolului al XX-lea, în muzica 
românească, condeie avizate ale componisticii româneşti se înscriu în două 
perspective de abordare a concertului. 

Pe de o parte, întâlnim „concertul pentru orchestra de coarde”, fiind 
frecventă şi recurgerea la structura genului baroc al concerto-ului grosso, exprimată 
prin dialogul între concertino şi tutti. Reprezentanţi: Sigismund Toduţă, Paul 
Constantinescu, lon Dumitrescu, Aurel Stroe, Ovidiu Varga, Tudor Ciortea, Lucian 
Meţianu etc. Pe de altă parte, întâlnim „concertul pentru orchestră” în componenţe 
de instrumente variabile, fie în configuraţia unei desfăşurări orchestrale ample — a 
orchestrei simfonice sau mai reduse — a orchestrei de cameră, fie în structura 
orchestră și instrument — instrumente obligate. Compozitorii acestui gen muzical 
îşi îndreaptă atenția spre orchestră, ca instrument concertant. Reprezentanți: 
Anatol Vieru, Theodor Grigoriu, Ludovic Feldman, Doru Popovici, Zeno Vancea, 
Marțian Negrea, Walter Mihai Klepper, Aurel Popa, Dan Buciu, Ştefan Niculescu, 
Pascal Bentoiu, Aurel Stroe, György Ligeti, Dumitru Bughici, Tiberiu Olah etc. 

Această a doua categorie face obiectul studiului nostru privind compoziția 
muzicală instrumentală a unor compozitori reprezentativi pentru cultura muzicală 
românească. În continuare sunt prezentate scurte analize ale unor lucrări 
concertante scrise de marii compozitori români, desigur, însoţite de exemple 
muzicale. 


Compozitori români reprezentativi și genul concertul pentru orchestră 
Doru Popovici 

Concertul pentru orchestră, op. 175 este un concert de mici dimensiuni, de 
proporţii camerale, fiind alcătuit din 2 flaute, 2 oboi, 2 clarinete în Sib, 2 fagoturi, 2 
corni în Fa, o trompetă în Do, timpane, xilofon şi grupul coardelor. 

Dacă analizăm forma acestui concert, observăm o succesiune mai puţin 
obișnuită a celor trei părţi tradiționale ale concertului. Partea I, în formă de lied, 
este alcătuită din trei secţiuni. 

Secţiunea I Grave, con dolore ritenuto, debutează cu o temă cu profil 
cromatic-modal, de o reținută gravitate, intonată de oboiul solo: 


Figura 1. Doru Popovici, Concertul pentru orchestră, op. 17, partea I, măs. 1-6 


5 Concertul pentru orchestră, op. 17, a fost compus în anul 1960. Concertul durează, în medie, 12'. 
Partitura este editată de Editura Muzicală, București, 1964. 

Tensiunea dramatică crește prin aportul celorlalte instrumente, în special 
al instrumentelor de suflat, care intră într-un dialog cu crâmpeie din tema 
respectivă, coardele doar punctând în pizzicato, la unison, în p, câte un timp sau doi 
în fiecare măsură. Compozitorul utilizează (aproape măsură de măsură), alternanţa 
metrică a unor măsuri excepționale, cu măsuri binare şi ternare (5/4; 4/4; 3/4; 6/4; 
7/4; 2/4; 5/8). 

Secţiunea a Il-a (nr. 4-6, în partitură), Tragico ... Poco rubato, valorifică şi 
coardele pentru atingerea unei culminaţii dramatice în sff, în care contribuția 
principală o au coardele grave (viola, violoncelul, contrabasul) şi fagotul în divisi, 
totul la unison. După momentul pauzei cu fermata (măs. 31), motive ritmico- 
melodice scurte, intonate consecutiv de clarinetul solo, vioara I, vioara a Il-a şi 
violă, conduc la reluarea secțiunii inițiale într-o dureroasă resemnare, aşa cum 
indică şi autorul — Tempo l pensieroso, molto tranquillo, doloroso ... con ressegnazione 
sau, poate, de calmă şi elevată meditaţie. 

Partea a Il-a, Allegretto scherzando, este construită într-o formă atipică de 
Scherzo, în sensul că după Trio este eliminată repriza scherzo-ului. Scherzo-ul 
propriu-zis, cu o structură tripartită A-B-Av, caracterizat prin vigoare şi elan 
tineresc, debutează cu o temă avântată, intens cromatizată, expusă de viorile 
prime, temă ale cărei motive contribuie esenţial la construirea întregului eșşafodaj al 
discursului melodic aparţinând celor trei secțiuni, fiind preluate de fiecare dintre 
instrumente, culminând într-un tutti (în secțiunea B), pentru a se disipa, din nou, 
înainte de revenirea secțiunii Av: 


Allegretto, scherzando = 


—— fp 


Figura 2. Doru Popovici, Concertul pentru orchestră, op. 17, partea a II-a, măs.1-4 


Trio-ul Andante, ma non troppo, spre deosebire de Scherzo este construit 
într-o formă liberă de fugato, pe o temă lirică, intens cromatizată (vezi fig. 3,) 
aglomerează continuu vocile (viola în unison cu violoncelul, vioara a Il-a, vioara I, 
flautul, oboiul, cornul) până la o culminație, după care, printr-o continuă rarefiere, 
spre final, se impune vioara solo, care expune din nou tema, variată însă. În final, 
pe o pedală a coardelor grave (pe sunetul „la”), flautul, oboiul, clarinetul, cornii, 
trompeta şi violoncelul, intonează, consecutiv, scurte flash-uri ale temei. 

Figura 3. Doru Popovici, Concertul pentru orchestră, op. 17, partea a Il-a, Trio, măs. 7-15 


Partea a IM-a Allegro, poco moderato este în formă de sonată. Expoziţia 
formei de sonată, cu repriza inversată, este alcătuită din două secțiuni. Secţiunea I, 
Allegro, poco moderato debutează cu Tema A, energică, viguroasă, expusă de cornii 
în Fa: 


seria sard, 


a 


Corni in Fa J 


Jf COR tigre 
Figura 4. Doru Popovici, Concertul pentru orchestră, op. 17, partea a III-a, măs. 1-4 


Tema B, care anticipă Secțiunea a Il-a, Molto tranquillo, prezentată de oboi, 
este mult mai concisă, amplificată ulterior în expunerile lor de corn şi de clarinet: 
| | 1 


Figura 5. Doru Popovici, Concertul pentru orchestră, op.17, partea a III-a, tema B, măs.1-2 

Tema B în varianta prezentată de Tema B în varianta prezentată de clarinet: 
corn: 


A — Jro — 


CE PA ee aaen S = zar Bee: SERE E ERE SEE 
Corn n joe ta = === === 
Li z = y a +E f = Pi a a Rp 
PI == — e 


Figura 6. Doru Popovici, Concertul Figura 7. Doru Popovici, Concertul pentru 
pentru orchestră, op.17, partea a II-a, orchestră, op.17, partea a III-a, Tema B, măs. 2 
Tema B, măs. 2 


Coda expoziţiei de sonată, Con vigore exploatează în special resursele 
expresive ale temei A. Tema A este rememorată, mai întâi de corn în forma sa 
inițială, Coda constituindu-se în continuare într-un episod dezvoltător al acesteia. 
Dezvoltarea, Tempo giusto, se realizează mai ales pe motivul temei B, dar şi cu 
elemente ritmico-melodice preluate din Scherzo-ul părţii a Il-a. Este reamintit, în 
mod special, următorul motiv inversat din tema Scherzo-ului: 


— aie 
£ 2#- 


, 2 EA s22 


mp 


Figura 8. Doru Popovici, Concertul pentru orchestră, op. 17, partea a I-a, măs. 4-7 


Repriza inversă readuce în prima sa secțiune, Tempo I, molto tranquillo, tema B, în 
ordinea inversă prezentării ei în expoziție, numai în variantele clarinetului şi 
cornului. În cea de a Il-a secțiune a reprizei, Robusto, nu este reluată şi tema A, cum 
ar fi firesc, însă autorul readuce în atenție doar elemente din coda expoziţiei şi din 
scherzo-ul părţii a Il-a, mai precis motivul inversat al temei Scherzo-ului, prezentat 
în imitație de partidele violei şi violoncelului, urmate de vioara a Il-a, apoi de 
vioara |. 


A 
] EA === E D= — i j ji a 
J 
arc -n 
A — E - n — 
A Se Cee u i 3 f 

H E: PEEL za. ap = 4 TE —v yt emma ini 

e roe — 


Figura 9. Doru Popovici, Concertul pentru orchestră, op. 17, partea a III-a, măs. 8-9 

Coda, extrem de concisă, încheie „lucrarea într-o atmosferă de elan şi 
vigoare”6. În urma acestei scurte analize putem observa faptul că fiecare dintre 
instrumente, în special cele de suflat, primesc frecvent scurte roluri solistice, 
dozând participarea orchestrei în scopul realizării unui discurs melodic sugestiv, 
cu elemente de ciclicitate. De asemenea, observăm că autorul dezvoltă resursele 
melodico-ritmice ale temelor atonale, în realizarea unor secvențe dinamice, de 
tensiune crescândă, împletite cu momente de expresiv lirism. 


Zeno Vancea 

Concertul pentru orchestră? a fost compus în anul 1961 şi îmbină scheme 
arhitectonice tradiționale din polifonia barocă — invenţiunea (în introducere), 
ricercarul (în partea I) passacaglia (în partea a Il-a), fuga (în partea a II-a): 
introducerea Andante poco sostenuto, este într-o continuă alternanță de măsuri 
ternare cu binare (6/8; 4/8; 3/8; 9/8; 5/8), fapt ce conferă discursului melodic o 
anume neliniște. Aceasta este construită sub forma unei „invenţiuni” pe o temă 
amplă, a cărei primă parte este prezentată inițial de vioara I, căreia i se adaugă, în 
partea a doua, la unison, clarinetul. Tema se va regăsi transfigurată atât în tema 
ricercarului din partea I, cât şi în tema fugii din final. Cele 16 sunete ale scării 
cromatice (fa-re) printr-o deschidere intervalică treptată în zigzag, conduc la 
configurarea unei melodii cu un caracter tensionat: 


Andante poco sostenuto e e aa ți Sk 


Figura 10. Zeno Vancea, Concertul pentru orchestră, Introducere, măs.1-4 


6 Ani-Rafaela Carabenciov, Muzica concertantă pentru orchestra în cultura muzicală românească din a doua 
jumătate a secolului XX, Editura Risoprint, Cluj-Napoca, 2013, p. 62. 

7 Zeno Vancea, Concertul pentru orchestră, partitură scrisă în anul 1961 și tipărită la Editura Muzicală, 
București, 1963. 

Elementul care întregește tema expusă (iniţial, de violina I, dublată de 
clarinet) este un motiv prezentat de flaut, cu o formulă ritmico-melodică în 


sn 


glissando, de tip „suveică” sau „fulger” sonor. 


= mp 


Figura 11. Zeno Vancea, Concertul pentru orchestră, Introducere, măs. 6 


Materialul melodic este prezentat frecvent în imitații la două sau trei 
instrumente: flaut-oboi, flaut-oboi-clarinet sau flaut-oboi-pian, şi alternează cu 
împletiri în imitații ale coardelor. Observăm că este construit un discurs muzical ce 
sugerează meditație. Partea I, Sonata-Ricercare, Allegro moderato (pesante), în 5/4, 
izbucnește monumental (este contrastantă față de introducere), iar prezentarea la 
unison a temei își pune amprenta asupra întregii mișcări: 


Allegro maderata ez 


Figura 12. Zeno Vancea, Concertul pentru orchestră, partea I, măs.1-4 


În această parte, discursul melodic se desfășoară de-a lungul a două mari 
structuri ale formei de sonată, urmate de o repriză, construite pe o singură temă, 
ale cărei motive sunt într-o continuă împletire polifonică a vocilor în stilul liber al 
ricercarului. În cuprinsul acestuia, instrumentele de suflat din lemn (flaut, oboi, 
clarinet) dialoghează cu instrumentele de suflat din alamă (trompeta şi cornul) şi 
cu coardele, în mod frecvent la unison, în „preluări imitativ-responsoriale ale 
momentelor de tutti, cu momente solistice de tip concertant. Secţiunea mediană 
prezintă o continuă împletire a vocilor, cu secțiuni dens imitative în stretto ale 
dialogului partidelor solistice, în special al suflătorilor”?. 


8 Carmen Stoianov, Neoclasicism muzical românesc. Secolul XX, Editura Fundaţia „România de Mâine”, 
București, 2001, p. 168. 
° Ani-Rafaela Carabenciov, op. cit., p. 69. 

În repriză se aud mai întâi motive inversate ale temei, cu care începe 
secțiunea a doua, într-un canon al flautului, violoncelului şi clarinetului, continuat 
de celelalte instrumente, într-un dialog al violinei a II-a cu vioara I, continuat apoi 
până la finalul întregii orchestre pe sunetul „re”. În ceea ce privește aportul 
instrumentelor de percuție, observăm că acesta este unul exclusiv coloristic, în 
schimb pianul își face simțită prezenţa mai ales prin structuri acordice în octave. 

În partea a Il-a Passacaglia în mişcare Lento şi cadru metric unitar (3/4), 
tema este prezentată iniţial de viole, constituindu-se apoi, alături de vioara a II-a, 
într-un fugato lent, la terță mică inferioară: 


Figura 13. Zeno Vancea, Concertul pentru orchestră, partea a II-a, Passacaglia, măs.1-4 


Tema este repetată de două ori la viole, a doua oară adăugându-se pe 
aceeași treaptă „la” și violoncelul, cu un contrapunct liber la vioara I şi vioara a II- 
a. După prezentarea repetată a temei, încep variațiunile, care-şi propun 
„dezvoltarea acestei idei prin îndepărtarea tot mai accentuată de model, în scopul 
de a înnoi mereu atmosfera, trecând de la o stare sufletească la alta, de la o imagine 
la alta”. 

La revenirea Tempo-ului I, Lento, tema iniţială, prezentată în valori 
augmentate de către violă, deschide ciclul ultimelor variaţiuni, ca un fel de 
„succintă repriză”. 

Finalul concertului este o Fugă construită după schema: expoziție — repriză 
mediană -— repriza finală, expresia ei puternică readucând dinamismul şi vigoarea 
din prima parte: 


10 Ani-Rafaela Carabenciov, op. cit., p. 76. 

Figura 14. Zeno Vancea, Concertul pentru orchestră, partea a III-a, final, măs.1-4 


Este de remarcat faptul că în repriza finală tema este prezentată de 
trompetă, în timp ce viorile o acompaniază cu sunetul „la” prelung în trill, iar 
timpanele în tremolo pe „la”, ceea ce imprimă o anumită solemnitate: 


e na i 


Figura 15. Zeno Vancea, Concertul pentru orchestră, Partea a III-a, final, măs. 84-97 


Concertul pentru orchestră atestă predilecţia compozitorului pentru limbajul 
polifon şi demonstrează o profundă cunoaștere a concepţiei neoclasice. 

Urmare la această scurtă analiză, putem aprecia cu deplin temei că Zeno 
Vancea utilizează „o scriitură ce se dezvoltă în acele forme care se plasează pe linia 
tendinţelor de reiterare a unor procedee caracteristice, care au condus la etapa de 
maturitate a neoclasicismului contemporan românesc”. 


1 Ani-Rafaela Carabenciov, op. cit., p. 156. 

Dan Buciu 
Scene pentru orchestră şi pian! este structurată în patru părți: Partea |, 


Andante molto, este foarte scurtă, având rol de introducere. Încă din această parte, 
se distinge ideea de modalism, prezentă, de altfel, pe parcursul întregii lucrări, idee 
remarcată de Ruxandra Arzoiu „încă din tema introducerii, printr-un motiv cu 
circulaţie în întreaga lucrare, subliniind oscilaţia tipică a terței mari şi mici” 85. 


Adagio, più libero (rubato) 


== 
A = pt e 
ee For e - = mes 
r Ea a 
| CA E = 
fp. Le 
J pp L 
tose iie at kal 
Ė— z — + ten + 
| A ne e 
ă ÎI se 1 pu : Ps 


Figura 16. Dan Buciu, Scene pentru orchestră şi pian, partea I, măs.1 


În expoziţia părţii a I-a, Allegro molto moderato ma energico, tema I, serială 
este prezentată într-o dispunere hexatonală (descendentă), fără a fi contrapunctată, 
în diferite registre, astfel: pe „do” (pian), pe „si bemol” (viole), „la bemol” (vioara 
I), „sol bemol” (violoncel) şi pe „mi” (contrabas): 

Figura 17. Dan Buciu, Scene pentru orchestră şi pian, partea a II-a, Allegro molto, măs. 16-17 


Urmează un episod dezvoltător (reper 15), cu rol de punte, în care tema I 
apare în stretto 1, în diferite ipostaze: inversată şi variată (vioara I), prelucrată 
(vioara a Il-a), completă (violoncel şi violă), incompletă (contrabas). Un stretto 2 
bazat pe motive ale temei se conturează la reper 20, la partida suflătorilor (flaut, 
apoi oboi). Tema a [l-a este mai cantabilă, însă „înrudită cu prima, mai ales cu al 
doilea motiv al acesteia, datorită intervalului de cvartă mărită”14. 


12 Dan Buciu, Scene pentru orchestră şi pian, compusă în perioada 1967-1968, partitura în manuscris. 
13 Ruxandra Arzoiu, Portret Dan Buciu, în Revista Muzica, nr. 3, 1994, pp. 28-29. 
14 Ruxandra Arzoiu, op. cit. p. 29. 

Figura 18. Dan Buciu, Scene pentru orchestră şi pian, partea a Il-a, măs. 25-27 


În expunerea acesteia, mai întâi la trompetă, apoi la trombon 1, corn, oboi 
şi clarinet, sunt folosite procedee polifonice, ca şi în prelucrarea ei, în care se 
remarcă mai ales variaţii ritmice. În partea a III-a, Adagio, expoziţia debutează cu 
Tema I, serială, expusă monodic de către violina I. 

Figura 19. Dan Buciu, Scene pentru orchestră şi pian, partea a III-a, măs. 1-11 


Peste ultimul sunet al acesteia, „pianul solo intonează Tema a Il-a 
(dramatico), într-o metrică variată (3/8, 4/4, 3/4, 2/4, 4/4), .. cu auftakt”15. 

Figura 20. Dan Buciu, Scene pentru orchestră şi pian, partea a III-a, tema a II-a, măs. 225-227 


Ulterior se prezintă o primă variațiune, bazată pe melodia temei I. Fiind 
interpretată de diferite instrumente de suflat (oboi 1, clarinet 1, fagot 1, contrafagot, 


clarinet 1, oboi 1, flaut piccolo) aceasta realizează o „melodie de timbruri”. 


În concluzie, pianul solo revine cu motive din mișcarea I (introductivă), şi 
anume, acordurile arpegiate şi motivul cu oscilaţia terței mari şi mici, peste care se 
suprapune la flautul 1 un motiv din tema a Il-a. Finalul, partea a IV-a, Allegro assai 


15 Ani-Rafaela Carabenciov, op. cit., p. 124. 

este „atacat direct, fără pauză, primele 3 măsuri având rol introductiv”16. Tema I, 
„foarte incisivă, ritmică, şi pretându-se dezvoltărilor şi mai ales timbrului percuției 
prin ostinato”17, este prezentată de către instrumentul solist. 

Figura 21. Dan Buciu, Scene pentru orchestră şi pian, partea a IV-a, tema 1, măs. 25-30 


Tema a II-a (la pian, în octave) este contrastantă, fiind lirică, cantabilă; este 
expusă şi de către instrumentul solist, în registrul grav, la mâna stângă. 

Figura 22. Dan Buciu, Scene pentru orchestră şi pian, partea a IV-a, Tema a Il-a, măs. 52-57 


După expunerea temei la pian, ea este preluată apoi de corn, de trombon 1, 
violina a I-a, violina I, oboi, pentru ca la reper 85 să fie intonată simultan de 
suflători (flaut 1, flaut piccolo, oboi, trompetă) şi violine. 

Concluzia expoziției (la reper 95), începe, cu dese schimbări de măsură, 
atmosfera liniştindu-se treptat, într-o pauză generală. Secțiunea dezvoltării (la 
reper 109) are dimensiuni reduse și se bazează pe „o formulă melodică ostinato, 
intonată mai întâi de trompete, pianul solist continuând cu o idee muzicală în care 
se pot recunoaşte motive din cele două teme, formula ritmică ostinato fiind 
preluată succesiv de către flaute, trompetele 2 şi 1, cărora li se adaugă trombonul 1, 
apoi partida instrumentelor de coarde, percuția (timpanele, gong mare şi toba 
mică), având rolul de a colora atmosfera acestui final de secțiune” !8. 

Repriza (o măsură înainte de reper 170) aduce cele două teme în ordine 
inversă; prima dată tema a Il-a, expusă în diferite registre, în ordinea următoare: 
flaut 1, oboi 1 şi clarinet 1, apoi pian, violina I şi viole, trompeta 1. 


16 Idem. 
17 Ruxandra Arzoiu, op. cit., p. 29. 
18 Ani-Rafaela Carabenciov, op. cit., p. 125. 

Puntea, mai mult o tranziție (2 măsuri după reper 220), readuce „Tema 
principală” la pian, apoi la violinele I şi II, pe alocuri, frânturi din temă fiind 
remarcate şi la alte instrumente. 

Coda, Largo possibile (o măsură înainte de reper 250), reamintește motivul 
introducerii, „sugerând poate caracterul ciclic al lucrării” 9. 


Concluzii 

În creaţia românească concertantă, începând cu a doua jumătate a secolului 
al XX-lea, se remarcă tot mai intens utilizarea unor elemente de limbaj din ce în ce 
mai avansate, chiar avangardiste. De asemenea, se evidenţiază predilecţia, atât 
pentru tratările şi dezvoltările ample contrapunctice, cât şi pentru abordarea 
formelor polifonice ale barocului în structura arhitectonică a lucrărilor. În ceea ce 
priveşte citatul folcloric, nu mai este folosit în creaţiile concertante orchestrale, dar 
tematica de rezonanţă folclorică, transfigurată, este adesea folosită. Un exemplu 
este Concertul pentru orchestră de Doru Popovici, lucrare ce relevă preocuparea 
autorului pentru conturarea unui stil propriu, în care influenţe ale tradiţiei se 
îmbină cu elemente de construcţie noi (formele tradiționale de sonată, lied, scherzo 
sunt tratate în mod liber) şi cu valorificarea valorilor cântecului popular. 

Zeno Vancea, în Concertul pentru orchestră, cumulează progresiv structuri 
polifonice din ce în ce mai evoluate: invenţiunea, ricercarul (îmbinat cu forma de 
sonată), passacaglia, fuga, autorul utilizând un limbaj polifonic, care se plasează pe 
linia tendinţelor de reiterare a unor procedee caracteristice, care au condus la etapa 
de maturitate a neoclasicismului contemporan românesc. 

La Dan Buciu, în Scene pentru orchestră şi pian, instrumentul solist nu este 
evidenţiat concertistic prin elemente de virtuozitate, materialul sonor fiind 
dispersat parcă într-o acțiune scenică, de unde poate şi titlul lucrării şi faptul că 
poate fi încadrat în genul concertului pentru orchestră. Elementul serial este 
îmbinat cu trăsăturile unui modalism de origine folclorică, în arhitecturi sonore 
deosebite: fugă-sonată (partea a Il-a) sau temă cu variațiuni-sonată (partea a III-a). 

În final, putem aprecia faptul că odată cu trecerea pragului celei de a doua 
jumătăţi a secolului al XX-lea, concertul pentru orchestră în componenţe 
instrumentale variabile (cu sau fără instrument-instrumente obligate) este unul 
dintre genurile care în muzica românească este foarte bine reprezentat. 

Creatorii români au realizat îmbinarea unor forme şi modalităţi de 
scriitură, în care ideile muzicale au fost dezvoltate în forme ample, cu o 
orchestrație specifică. 

De asemenea compozitorii români au avut în vedere şi emanciparea în 
cadrul ansamblului orchestral a unor instrumente a căror învestire cu rol solistic şi 


19 Ruxandra Arzoiu, op. cit., p. 29. 

relevarea unor tehnici de virtuozitate au contribuit la realizarea spiritului 
concertant în toate componentele sale: melodic, ritmic, dinamic şi coloristic- 
timbral. 

